CELEX: 52005PC0453
Language: mt
Date: 2005-09-28
Title: Proposta għal deċiżjoni tal-Kunsill dwar il-pożizzjoni tal-Komunità Ewropea fir-rigward ta' l-abbozz ta' Regolament tal-Kummissjoni Ekonomika għall-Ewropa tan-Nazzjonijiet Uniti dwar roti għal karozzi tal-passiġġieri u l-karrijiet tagħhom

Avviż Legali Importanti

|

52005PC0453

Proposta għal deċiżjoni tal-Kunsill dwar il-pożizzjoni tal-Komunità Ewropea fir-rigward ta' l-abbozz ta' Regolament tal-Kummissjoni Ekonomika għall-Ewropa tan-Nazzjonijiet Uniti dwar roti għal karozzi tal-passiġġieri u l-karrijiet tagħhom  /* KUMM/2005/0453 finali - AVC 2005/0181 */  

	Brussell, 28.9.2005COM(2005) 453 finali2005/0181 (AVC)Proposta għalDEĊIŻJONI TAL-KUNSILLdwar il-pożizzjoni tal-Komunità Ewropea fir-rigward ta' l-abbozz ta' Regolament tal-Kummissjoni Ekonomika għall-Ewropa tan-Nazzjonijiet Uniti dwar roti għal karozzi tal-passiġġieri u l-karrijiet tagħhom(ippreżentata mill-Kummissjoni)MEMORANDUM TA' SPJEGAZZJONIĠENERALIPermezz tad-Deċiżjoni tal-Kunsill 97/836/KE tas-27 ta' Novembru 1997, il-Komunità Ewropea saret Parti Kontraenti tal-Ftehim Rivedut ta' l-1958 tal-Kummissjoni Ekonomika għall-Ewropa tan-Nazzjonijiet Uniti (UN/ECE). Dik id-Deċiżjoni daħlet fis-seħħ fl-24 ta' Marzu 1998.L-Artikolu 4 tad-Deċiżjoni jistipula, inter alia , li fejn abbozz ta' Regolament tal-UN/ECE huwa ppreżentat għal vot fi ħdan il-korpi xierqa UN/ECE, l-abbozz inkwistjoni jrid ikun approvat mill-Kunsill, wara li jkun inkiseb il-qbil mill-Parlament Ewropew, qabel ma' l-Komunità tista' tiddikjara lilha nfisha favur l-adozzjoni ta' l-abbozz.L-aġenda tal-laqgħa li jmiss tal-Forum Dinji dwar l-Armonizzazzjoni tar-Regolamenti tal-Vetturi ta' l-UN/ECE se tinkludi, b'mod partikolari, vot dwar abbozz (ġdid) tar-Regolament dwar roti għal karozzi tal-passiġġieri u l-karrijiet tagħhom.L-għan ewlieni ta' abbozz tar-Regolament huwa li jistabbilixxi rekwiżiti tekniċi armonizzati, u b'hekk jevita l-ħolqien ta' xkiel tekniku għall-kummerċ fil-vetturi bil-magna bejn il-Partijiet Kontraenti, filwaqt li jiżgura livell għoli ta' sikurezza u ta' protezzjoni ambjentali.Il-pożizzjoni tal-KE fiż-żmien tal-votazzjoni se tkun ibbażata fuq dokumenti disponibbli fil-lingwi uffiċjali ta' l-UN/ECE (il-Franċiż u l-Ingliż). Billi l-KE saret parti mill-Ftehim UN/ECE ta' l-1958, hija meħtieġa tosserva l-proċeduri previsti f'dan il-ftehim.F'konformità mad-dispożizzjonijiet ta' l-Artikolu 4(5) tad-Deċiżjoni 97/836/KE, ir-Regolament se jkun ippublikat fil-lingwi kollha uffiċjali tal-Komunitajiet fil- Ġurnal Uffiċjali ta' l-Unjoni Ewropea qabel ma jidħol fis-seħħ.IL-KONTENUT TAL-PROPOSTA GĦAL DEĊI¯JONIL-għan tal-proposta huwa li tippermetti lir-rapreżentattiv tal-Kummissjoni sabiex jivvota dwar l-abbozz tar-Regolament f'isem il-Komunità waqt il-laqgħa li jmiss tal-Forum Dinji ta' l-UN/ECE dwar l-Armonizzazzjoni tar-Regolamenti tal-Vetturi.2005/0181 (AVC)Proposta għalDEĊIŻJONI TAL-KUNSILLdwar il-pożizzjoni tal-Komunità Ewropea fir-rigward ta' l-abbozz ta' Regolament tal-Kummissjoni Ekonomika għall-Ewropa tan-Nazzjonijiet Uniti dwar roti għal karozzi tal-passiġġieri u l-karrijiet tagħhom(Test b'relevanza għaż-ŻEE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-għan ta' adeżjoni mill-Komunità Ewropea għall-Ftehim tal-Kummissjoni Ekonomika għall-Ewropa tan-Nazzjonijiet Uniti dwar l-adozzjoni ta' rekwiżiti tekniċi uniformi għal vetturi bir-roti, tagħmir u partijiet li jistgħu jiġu jitwaħħlu ma' u/jew jintużaw fuq vetturi bir-roti u l-kundizzjonijiet għal għarfien reċiproku ta' approvazzjonijiet mogħtija fuq il-bażi ta' dawn ir-rekwiżiti[1], b'mod partikulari l-Artikolu 4(2), it-tieni inċiż tagħha,Wara li kkunsidra l-proposta tal-Kummissjoni[2],Wara li kkunsidra l-opinjoni favorevoli tal-Parlament Ewropew[3],Billi:1.  L-abbozz tar-Regolament tal-Kummissjoni Ekonomika għall-Ewropa tan-Nazzjonijiet Uniti dwar ir-roti għal karozzi tal-passiġġieri u l-karrijiet tagħhom se jxejjen ix-xkiel tekniku għan-negozju fil-vetturi bil-magna bejn il-Partijiet Kontraenti f'dak li għandu x'jaqsam ma' dawn il-komponenti, filwaqt li jiżgura livell għoli ta' sikurezza u ta' ħarsien ambjentali.2.  Huwa xieraq li tiġi ddefinita l-pożizzjoni tal-Komunità f'dak li għandu x' jaqsam ma' l-imsemmi abbozz ta' Regolament.3.  L-abbozz ta' Regolament imsemmi m'għandux jiġi inkorporat fis-sistema tal-Komunità għall-approvazzjoni tat-tip ta' vetturi bil-magna, billi jirrigwarda roti għall-bdil,IDDEĊIEDA KIF ĠEJ:Artikolu 1L-abbozz tar-Regolament tal-Kummissjoni Ekonomika għall-Ewropa tan-Nazzjonijiet Uniti (UN/ECE) dwar roti għal karozzi tal-passiġġieri u l-karrijiet tagħhom kif jidher fid-dokument TRANS/WP.29/2005/46 huwa b'dan approvat.Artikolu 2Il-Komunità, rappreżentata mill-Kummissjoni, ser tivvota favur l-abbozz tar-Regolament UN/ECE msemmi fl-Artikolu 1 fil-vot li għandu jseħħ matul laqgħa tal-Kumitat Amministrattiv f'laqgħa li jmiss tal-Forum Dinji għall-Armonizzazzjoni tar-Regolamenti tal-Vetturi ta' l-UN/ECE.Artikolu 3Ir-Regolament UN/ECE dwar roti għal karozzi tal-passiġġieri u l-karrijiet tagħhom mhux se jiġi inkorporat fis-sistema Komunitarja ta' l-approvazzjoni tat-tip għall-vetturi bil-magna.Magħmul fi Brussel,Għall-KunsillIl-President [1] ĠU L 346 tas-17.12.1997, p. 78.[2] ĠU K. .tal-. ., p. .[3] ĠU K. .tal-. ., p. .